Άλισον Χαργκρίβς

Η Άλισον Τζέιν Χαργκρίβς (Alison Jane Hargreaves) (17 Φεβρουαρίου, 1962 – 13 Αυγούστου, 1995) ήταν Αγγλίδα ορειβάτις από το Ντέρμπισαϊρ. Ανάμεσα στις σημαντικότερες αναβάσεις της είναι η ανάβαση στο Έβερεστ χωρίς βοηθητικό οξυγόνο το 1995. Αναρριχήθηκε μοναχικά σε όλες τις μεγάλες βόρειες όψεις των Άλπεων σε μία μόνο περίοδο —πρώτη από οποιονδήποτε ορειβάτη. Στις διαδρομέςπεριλαμβανόταν και η δύσκολη βόρεια όψη του Άιγκερ το 1993. Η Χαργκριβς αναρριχήθηκε επίσης στο  Άμα Νταμπλάμ στο Νεπάλ.

Το 1995 η Άλιον Χαργκρίβς έθεσε ως στόχο να σκαρφαλώσει τις τρεις υψηλότερες κορυφές του κόσμου, το Έβερεστ, το K2 και το Κανγκτσενγιούνγκα χωρίς βοήθεια. Στις 13 Μαΐου 1995 έφτασε στην κορυφή του Έβερεστ χωρίς της βοήθεια Σέρπα ή οξυγόνου.

Η Χαργκρίβς ήταν έγκυος με το πρώτο της παιδί, όταν σκαρφάλωσε τη βόρεια όψη του Άιγκερ.

Ανάβαση στο K2
Μετά από μια σύντομη επιστροφή στο Ηνωμένο Βασίλειο για να επισκεφθεί την οικογένειά της, τον Ιούνιο του 1995 συμμετείχε στην αμερικανική ομάδα που είχε πάρει άδεια να αναρριχηθεί στο  K2, τη δεύτερη ψηλότερη κορυφή του κόσμου, στο Πακιστάν. Το K2 θεωρείται σημαντικά δυσκολότερο από αναρριχητικής άποψης απότο Έβερεστ. Στις 13 Αυγούστου, 1995, η αμερικανικήομάδα και η Χαργκρίβς ενώθηκαν με μια νεοζηλανδική και καναδική ομάδα στην Κατασκήνωση 4, περίπου  από τη στάθμη της θάλασσας και τουλάχιστον 12 ώρες πριν την κορυφή. Αργότερα την ίδια μέρα ο Νεοζηλανδός Πίτερ Χίλαρι (γιος του πρωτοπόρου Σερ Έντμουντ Χίλαρι) αποφάσισε να επιστρέψει, παρατηρώντας ότι ο θαυμάσιος τις προηγούμενες ημέρες καιρός παρουσίαζε σημεία αλλαγής. Στις 6:45pm, με καλές καιρικές συνθήκες, η Χαργκρίβς και ο Χαβιέ Ολιβάρ (Ισπανία) έφτασαν στην κορυφή, ακολουθούμενοι από τους Ρομπ Σλέιτερ (ΗΠΑ), Χαβιέ Εσκαρτίν (Ισπανία), Λορένσο Ορτίθ (Ισπανία) και Μπρους Γκραντ (Νέα Ζηλανδία). Ωστόσο, όλοι πέθαναν, σε θυελλώδη καταιγίδα επιστρέφοντας από την κορυφή. Ο Καναδός Τζεφ Λέικς, που είχε επιστρέψει νωρίτερα, κατόρθωσε να προσεγγίσει μία από τις χαμηλότερες κατασκηνώσεις, αλλά πέθανε εξαιτίας της παρατεινόμενης έκθεσής του σε περιβάλλον με αραιό οξυγόνο.

Την επομένη, δύο Ισπανοί ορειβάτες, ο Πέπε Γκάρσες και ο Λορένσο Όρτας, κατέβαινα το βουνό, ταλαιπωρημένοι από κρυοπαγήματα και εξάντληση. Πριν φτάσουν στην κατασκήνωση 3 βρήκαν ένα άνορακ, μια ορειβατική μπότα και ένα μποντριέ. Αναγνώρισαν στα υπολείμματα μέρος του εξοπλισμού της Χαργκρίβς. Από την Κατασκήνωση 3 μπορούσαν επίσης να διακρίνουν σε κάποια απόσταση ένα ανθρώπινο σώμα. Δεν πλησίασαν το σώμα και έτσι δεν αναγνωρίστηκε θετικά ότι ανήκε στην Χαργκρίβς

Παραπομπές

Πηγές 

Hargreaves, Alison (1995). A Hard Day's Summer: Six Classic North Faces Solo. London: Hodder & Stoughton. ISBN 0-340-60602-9
Jordan, Jennifer (2005.) Savage Summit: The True Stories of the First Five Women Who Climbed K2, The World's Most Feared Mountain. New York: William Morrow.
Peter H. Hansen, ‘Hargreaves, Alison Jane (1962–1995)’, Oxford Dictionary of National Biography, Oxford University Press, Sept 2004; online edn, May 2006
Susan Frohlick, "'Wanting the Children and Wanting K2': The incommensurability of motherhood and mountaineering in Britain and North America in the late twentieth century," Gender, Place and Culture, 13:5 (October 2006): 477-490.
Review of BBC documentary 'Inside Story - Alison's Last Mountain'
British Woman Conquers Everest (with pictures)(BBC Article)  

Βρετανοί ορειβάτες